
Ehitusloa andmine (14. mikrorajoon) 

1. ASJAOLUD JA MENETLUSE KÄIK

30.04.2020 ehitisregistri elektroonilisse keskkonda laekus läbivaatamiseks  ehitusloa taotlus 14. mikrorajooni kinnistutele sademevee- ja drenaažitorustiku rajamiseks. Taotlusele on lisatud ehitusprojekt „14.mikrorajooni sademevesi ja drenaaž 212302_TP_v02“, peaprojekteerija OÜ Keskkonnaprojekt, geoloogilised uuringud, geodeesia toimik ja kinnistute omanikke kooskõlastused.
04.05.2020 ehitisregistri  keskkonnas on genereeritud ehitusloa eelnõu nr  2012271/12819, menetluse nr 213060 ning suunatud Arhitektuuri- ja Linnaplaneerimise Ametile, Linnamajandusametile,  AS-le Narva Vesi, OÜ-le VKG Elektrivõrgud, AS-le Narva Soojusvõrk, AS-le Gaasivõrk, AS-le Telia Eesti kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt tagastatud puuduste kõrvaldamiseks.

22.05.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Linnamajandusamet kooskõlastas tingimisi märkusega: „Peab olema vormistatud kasutusõigus Narva linna omandis olevate kinnistute kasutamiseks“.

AS Gaasivõrk kooskõlastas tingimisi märkustega: „Vastavalt väljastatud tehnilistele tingimustele PJ-1242/19, 27.11.2019a • Kui, reaalse olukorra tööde käigus, tekib ei olnud projektis ette nähtud situatsioon, mida nõuab olemasoleva gaasitorustiku ümberehitamist, siis sellel juhul AS Gaasivõrk väljastab tehnilised tingimused vastutava lahenduse projekti koostamiseks“. 
OÜ VKG Elektrivõrgud kooskõlastas tingimisi märkusega: „Meie kaabliga ristumise kohta määramiseks, soovitame kasutada geodeetilised märgid ja Teie el.kaabli asukoha määramise seadmed“.

01.06.2020 kõik kaasatud isikud kooskõlastasid ehitusloa eelnõu.
Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2 (1) tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda, ning võib eeldada, et ta kuulub Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 13 p 2 ühisveevärgi ja –kanalisatsiooni projektide arendamine. Antud juhul on tegemist ühiskanalisatsiooni- (sh lahkvoolse sademevee) ja ühisdrenaaži süsteemide rajaminsega, ning kuna „Narva linna ühisveevärgi ja –kanalisatsiooni arendamise kava aastateks 2016-2027“ sademevee süsteemide rekonstrueerimine/rajamine, sh alamprojektid (vana süsteemi ümberehitamine, parendamine, uute valgalade väljaehitamine) on ette nähtud ja keskkonnamõju hinnatud, ei ole vaja antud juhul KMH eelhinnangut anda.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.   ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva  Linnavalitsuse Arhitektuuri- ja Linnaplaneerimise Ameti põhimääruse § 9  punkti 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 2 kohaselt pädev  asutus  otsustab  keskkonnamõju hindamise  algatamise vajaduse.
2.4. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige  sätestada  ehitise või ehitamise keerukusest tulenevad lisatingimused ehitamiseks.
 3. OTSUS

 3.1. Anda ehitusluba 14. mikrorajooni kinnistutele sademevee- ja drenaažitorustiku rajamiseks vastavalt ehitusprojektile „14.mikrorajooni sademevesi ja drenaaž 212302_TP_v02“, peaprojekteerija OÜ Keskkonnaprojekt.
 3.2.  Jätta algatamata sademevee- ja drenaažitorustiku rajamise keskkonnamõju hindamist.
 3.3. Ehitustööde tellijat arvestada  esitatud    korralduse   punktis  1 Linnamajandusameti, AS-i Gaasivõrk ja OÜ-gu VKG Elektrivõrgud poolt kõrvaltingimused. 

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

